
บทที่ 1 
บทนำ

1.  หลักการและเหตุผล

		บุคคลเป็นทรัพยากรที่มีคุณค่าและจำเป็นอย่างยิ่งในการบริหารงานของทุกองค์กร  ถ้าขาดการบริหารทรัพยากรบุคคลให้มีประสิทธิภาพ  จะส่งผลให้การทำงานไม่มีประสิทธิผล ล่าช้า และเกิดความเสียหายต่อองค์กร  ดังนั้นองค์กรจะเป็นต้องจัดทำนโยบายและกลยุทธ์ด้านการบริหารและพัฒนาทรัพยากรบุคคล          เพื่อพัฒนาบุคลากรให้มีความรู้  ทักษะ  ทัศนคติที่ดี  คุณธรรมและจริยธรรม  อันจะทำให้ปฏิบัติหน้าที่ราชการ   ในตำแหน่งนั้นได้อย่างมีประสิทธิภาพและให้บุคลากรมีขวัญและกำลังใจในการปฏิบัติงาน
		จากหลักการและเหตุผลดังกล่าว  องค์การบริหารส่วนตำบลวังหิน  จึงได้จัดทำนโยบายและ    กลยุทธ์ด้านการบริหารและการพัฒนาทรัพยากรบุคคล  ประจำปีงบประมาณ พ.ศ.2567 – 2569 ขึ้น เพื่อเป็นการกำหนดให้พนักงานส่วนตำบล พนักงานครู ลูกจ้างประจำ และพนักงานจ้างทุกคน ได้รับการพัฒนาทุกตำแหน่ง  โดยสอดคล้องกับแผนอัตรากำลัง 3 ปี และแผนพัฒนาบุคลากร ต่อไป

2.  วัตถุประสงค์ 

	
	2.1เพื่อเป็นการพัฒนาบุคลากร  และเพิ่มพูนความรู้ ทักษะ  ทัศนคติที่ดี  และวิธีการปฏิบัติงานตามลักษณะงานที่รับผิดชอบ 
	2.2เพื่อให้บุคลากรสามารถปฏิบัติราชการได้อย่างมีประสิทธิภาพ ในสถานการณ์การเปลี่ยนแปลงที่เกิดขึ้น
	2.3เพื่อให้บุคลากรทุกคนได้รับการพัฒนาด้านคุณธรรมและจริยธรรม
	2.4เพื่อเป็นแนวทางในการดำเนินการจัดการพัฒนาและฝึกอบรมบุคลากรในองค์การบริหารส่วนตำบล  วังหิน
	2.5เพื่อดำรงรักษาบุคลากรที่มีประสิทธิภาพให้อยู่คู่องค์กรต่อไป

3. เป้าหมาย
		

	ความคาดหวังในการบริหารทรัพยากรบุคคลขององค์การบริหารส่วนตำบลวังหินในระยะสั้น
ผู้บริหาร
		(1)  พนักงานในองค์กรสามารถนำนโยบายของผู้บริหารไปปฏิบัติให้สำเร็จลุล่วง
		(2)  การบริหารงานขององค์กรเป็นไปอย่างโปร่งใส พนักงานมีคุณธรรม และจริยธรรม
		(3)  พนักงานมีความรู้ และมีทักษะในการปฏิบัติงานเพื่อให้การปฏิบัติงานขององค์กรมีประสิทธิภาพและประสิทธิผล

บุคลากร
	1. องค์กรให้การสนับสนุนพนักงานส่วนตำบลตำแหน่งสายงานผู้บริหารทุกคนให้ได้รับการพัฒนาในแต่ละปี อย่างน้อย  1  หลักสูตร/โครงการ  
	2. องค์กรให้การสนับสนุนพนักงานส่วนตำบล/พนักงานครู ตำแหน่งสายงานผู้ปฏิบัติทุกคนให้ได้รับการพัฒนาในแต่ละปีอย่างละ  1  หลักสูตร/โครงการ
	3. องค์กรให้การสนับสนุนลูกจ้างประจำ/พนักงานจ้าง ให้ได้รับการพัฒนาในแต่ละปีอย่างน้อย  1หลักสูตร/โครงการ
	4. พนักงานส่วนตำบล พนักงานครู ลูกจ้างประจำ และพนักงานจ้าง มีความรู้และความเข้าใจ
ในการปฏิบัติหน้าที่ พร้อมนำหลักธรรมาภิบาลมาปฏิบัติใช้ในการบริหารงานบุคคลอย่างโปร่งใส
ประชาชน
1. สามารถให้บริการประชาชนอย่างรวดเร็วและมีประสิทธิภาพ
	2. ประชาชนพึงพอใจในการให้บริการของพนักงาน
	3. นำความคิดเห็นของประชาชนมาปรับปรุงแก้ไขให้บริการกับประชาชน

	ความคาดหวังในการบริหารทรัพยากรบุคคลขององค์การบริหารส่วนตำบลวังหินในระยะยาว

	ผู้บริหาร
	1.มีศักยภาพในการบริหารจัดการเพื่อตอบสนองความต้องการของประชาชนในพื้นที่
	2. สามารถปฏิบัติงานสู่ความเป็นเลิศในด้านการบริหารจัดการ
บุคลากร
1.องค์การบริหารส่วนตำบลวังหิน  เป็นองค์กรที่น่าอยู่
2.มีความเจริญก้าวหน้าในสายอาชีพ และหน้าที่ราชการ
ประชาชน
	1.องค์กรมีการบริหารจัดการที่ดี  มีความโปร่งใสในการบริหารงาน
	2.องค์กรสามารถเป็นที่พึ่งของประชาชนในพื้นที่ได้อย่างดียิ่ง
	3.องค์กรสามารถทำงานตอบสนองความต้องการของประชาชนได้  

บทที่ 2
การวิเคราะห์ศักยภาพขององค์การบริหารส่วนตำบลวังหิน
วิสัยทัศน์ (ViSion)  

“เมืองน่าอยู่ คู่ธรรมาภิบาล ประชาชนมีคุณภาพชีวิตที่ดีตามวิถึชุมชนและเศรษฐกิจ                พอเพียง เคียงคู่เกษตรกรรมธรรมชาติ”

พันธกิจ (Mission)

           1.พัฒนาระบบการคมนาคมขนส่ง การสาธารณูปโภค-สาธารณูปการในเขตองค์การบริหารส่วนตำบล
ให้ครอบคลุมทั่วถึงและมีมาตรฐาน
2.พัฒนาระบบการวางผังเมืองขององค์การบริหารส่วนตำบลให้เป็นไปอย่างมีประสิทธิภาพ ภายใต้ความเป็นศูนย์กลางการบริการสาธารณะของท้องถิ่นระดับอำเภอ
3.พัฒนาระบบแหล่งน้ำคูคลองเพื่อการกักเก็บน้ำและการระบายน้ำให้เป็นไปอย่างมีประสิทธิภาพ เอื้อต่อการใช้ประโยชน์ทั้งในด้านการเกษตรและระบบชลประทาน
4.พัฒนาคุณภาพชีวิตของประชาชนในเขตองค์การบริหารส่วนตำบลให้มีความเป็นอยู่ที่ดีขึ้นในทุกมิติลดความเหลื่อมล้ำของสังคมและชุมชน
5.พัฒนาและส่งเสริมระบบภาคการเกษตรและการประกอบอาชีพของเกษตรกรในพื้นที่ให้สามารถพึ่งตนเองได้ตามหลักวิถีชุมชนเศรษฐกิจแบบพอเพียง เป็นชุมชนที่ปลอดการใช้สารเคมีและปุ๋ยเคมี
6.พัฒนาและส่งเสริมให้ประชาชนได้รับการบริการทางสาธารณสุขอย่างทั่วถึงและมีมาตรฐาน
7.พัฒนาการศึกษาและการกีฬาขององค์การบริหารส่วนตำบลวังหินให้มีประสิทธิภาพ และนำไปสู่สังคม/ชุมชนแห่งการเรียนรู้อย่างยั่งยืน
8.พัฒนาสภาพแวดล้อมสองข้างทางและภายในชุมชนให้มีความร่มรื่น มีความน่าอยู่มีความสะอาดและเป็นชุมชนปลอดมลพิษ
9.พัฒนาศักยภาพขององค์กร และบุคลากรขององค์กรให้มีศักยภาพ และสมรรถนะและมีความเป็นมืออาชีพ เพื่อให้การจัดบริการสาธารณะขององค์กรเป็นไปอย่างมีประสิทธิภาพ

วิเคราะห์ปัจจัยภายในและปัจจัยภายนอก
		จากวิสัยทัศน์ และพัธกิจขององค์การบริหารส่วนตำบลวังหิน นำสู่การวิเคราะห์สภาพแวดล้อมภายในและภายนอก (SWOT Analysis) ด้านทรัพยากรบุคคลได้ข้อสรุป ดังนี้

	จุดแข็ง S
1.มีภูมิลำเนาอยู่ในพื้นที่องค์การบริหารส่วนตำบลและพื้นที่ใกล้เคียง
2.มีอายุ 25-55 ปี เป็นวัยทำงาน
3.มีเพศชายและเพศหญิงในปริมาณเท่าเทียมกัน
ทำให้มีประสิทธิภาพในการทำงานในแต่ละประเภท
4.มีการพัฒนาศึกษาหาความรู้เพิ่มเติมอยู่เสมอ
5.เป็นคนในชุมชนสามารถทำงานคล่องตัว โดยใช้ความสัมพันธ์ส่วนตัวได้
6.บุคลากรมีความรักถิ่นไม่ต้องการย้ายและใช้ชีวิตตามปรัชญาเศรษฐกิจพอเพียง
7.การเดินทางสะดวกทำงานเกินเวลาได้
8.มีการส่งเสริมการศึกษาและฝึกอบรมบุคลากร
9.ให้โอกาสในการพัฒนาและส่งเสริมความก้าวหน้า
ของบุคลากรภายในองค์กรอย่างเสมอภาคกัน
10.ส่งเสริมให้มีความนำความรู้และทักษะใหม่ ๆ ที่ได้จากการศึกษาและฝึกอบรมมาใช้ในการปฏิบัติงาน
	จุดอ่อน W
1.บางส่วนมีความรู้ไม่สอดคล้องกับภารกิจขององค์การบริหารส่วนตำบล
2.ทำงานในลักษณะเชื่อความคิดส่วนตัวมากกว่า หลักการและเหตุผลที่ถูกต้องของทางราชการ
3.มีภาระหนี้สิน
4.ขาดบุคลากรที่มีความรู้เฉพาะด้านทางวิชาชีพ

	โอกาส O
1.มีความใกล้ชิดคุ้นเคยกับประชาชนทำให้เกิดความ
ร่วมมือในการทำงานง่ายขึ้น
2.มีความจริงใจในการพัฒนาอุทิศตนได้ตลอดเวลา
3.ชุมชนยังมีความคาดหวังในตัวผู้บริหารและการทำงานขององค์การบริหารส่วนตำบลในฐานะตัวแทน
4.บุคลากรมีถิ่นที่อยู่กระจายทั่วเขตองค์การบริหารส่วนตำบล ทำให้รู้สภาพพื้นที่ ทัศนคติของประชาชนได้ดี
5.บุคลากรมีการพัฒนาความรู้ปริญญาตรี/ปริญญาโทเพิ่มขึ้น
6.ผู้บริหารและผู้บังคับบัญชาตามสายงานมีบทบาทในการช่วยให้บุคลากรบรรลุเป้าประสงค์
	อุปสรรค T
1.ส่วนมากมีเงินเดือน/ค่าจ้างน้อย รายได้ไม่เพียงพอ
2.ระดับความรู้ไม่เหมาะสมสอดคล้องกับความยากของงาน
3.มีความก้าวหน้าในวงแคบ
4.มีระบบอุปถัมภ์และกลุ่มพรรคพวกจาก
ความสัมพันธ์แบบเครือญาติในชุมชน การดำเนินการทางวินัยเป็นไปได้ยากมักกระทบญาติพี่น้อง
5.ขาดบุคลากรที่มีความเชี่ยวชาญบางสายงาน
ความรู้ที่มีจำกัดทำให้ต้องเพิ่มพูนความรู้ให้
หลากหลายจึงจะทำงานได้ ครอบคลุมภารกิจขององค์การบริหารส่วนตำบล

บทที่  3  
นโยบายและกลยุทธ์ด้านบริหารและพัฒนาทรัพยากรบุคคล

		บุคลากรถือว่าทรัพยากรมนุษย์เป็นปัจจัยที่สำคัญและมีคุณค่ายิ่งในการขับเคลื่อนการดดำเนินธุรกิจขององค์กร  จึงได้กำหนดนโยบายการบริหารทรัพยากรมนุษย์ขึ้น  สำหรับใช้เป็นกรอบและแนวทางในการจัดทำแผนการบริหารทรัพยากรมนุษย์  เพื่อเพิ่มความคุ้มค่าของการใช้ทรัพยากรมนุษย์  เพื่อให้การบริหารทรัพยากรมนุษย์เกิดความเป็นธรรม  โปร่งใส  ตรวจสอบได้  และให้ผู้ปฏิบัติงานมีความสุข  มีขวัญและกำลังใจที่ดีเกิดความพึงพอใจในการปฏิบัติงาน  และมีศักยภาพเพิ่มในการปฏิบัติงานเพิ่มขึ้น  จึงมีนโยบายและกลยุทธ์ต่างๆ  ดังนี้

1.นโยบายด้านโครงสร้างและการบริหาร
		เป้าประสงค์
		มอบอำนาจในการตัดสินใจไปสู่ผู้บริหารระดับหัวหน้างาน  เพื่อให้มีความสะดวกรวดเร็วในด้านการบริหารงาน  การบริการประชาชน  ลดขั้นตอนในการปฏิบัติงาน  และให้มีการจัดทำแผนปฏิบัติงานประจำปีตามภาระหน้าที่ของงาน  และเป็นไปตามนโยบายขององค์กรที่วางไว้
		กลยุทธ์
1.กระจายอำนาจไปสู่ผู้บริหารระดับหัวหน้างาน  ซึ่งเป็นผู้บังคับบัญชาระดับต้น
2.มีการกำหนดแผนกลยุทธ์เพื่อเป็นแนวทางในการบริหารงานให้เป็นไปตามแผนงานและทิศทางที่วางไว้
3.มีการจัดทำแผนปฏิบัติงานประจำปีตามภาระหน้าที่ความรับผิดชอบที่กำหนดไว้
4.มีการบริหารจัดการมุ่งสู่คุณภาพด้วยความมุ่งมั่น  รวดเร็ว  ถูกต้องและมีประสิทธิภาพให้มีความคุ้มค่าและเกิดประโยชน์สูงสุด
5.มีการติดตามและประเมินผลด้วยการประชุมประจำเดือนและคณะกรรมการประเมินผลการปฏิบัติงาน  เพื่อรับทราบปัญหาอุปสรรค  และปรับปรุงแก้ไขอย่างต่อเนื่อง

2.นโยบายเกี่ยวกับผลผลิตหรือประสิทธิภาพของทรัพยากรบุคคล
		เป้าประสงค์
		ส่งเสริมให้มีการพัฒนาอย่างเป็นระบบ  ทั่วถึง  และต่อเนื่องโดยการเพิ่มพูนความรู้ความสามารถ  ศักยภาพ  และทักษะการทำงานที่เหมาะสม  สอดคล้องกับสถานการณ์  วิสัยทัศน์  และยุทธศาสตร์ขององค์กร  เพื่อให้การขับเคลื่อนการดำเนินงานตามพันธกิจขององค์กรเป็นไปอย่างมีประสิทธิภาพและประสบผลสำเร็จตามเป้าหมาย  รวมทั้งส่งเสริมคุณธรรมและจริยธรรมให้กับบุคลากรในองค์กร
		กลยุทธ์
		1.จัดทำแผนพัฒนาบุคลากรให้สอดคล้องกับแผนอัตรากำลัง  และภารกิจอำนาจหน้าที่ขององค์การบริหารส่วนตำบล
		2.จัดทำแผนความก้าวหน้าในสายอาชีพ
		3.พัฒนาศักยภาพผู้บริหาร  และเพิ่มขีเความสามารถในการปฏิบัติงานให้กับผู้ปบัติงานทุกระดับ  ตามสายอาชีพและตำแหน่งงานอย่างต่อเนื่อง
		4.ส่งเสริมให้บุคลากรยึดมั่นในวัฒนธรรมองค์กร  ปฏิบัติตามหลักคุณธรรม จริยธรรม  เสียสละและอุทิศตนเพื่อองค์กร

		5.ปรับปรุงระบบการประเมินประสิทธิภาพและประสิทธิผลการปฏิบัติราชการให้เหมาะสมเป็นธรรมเป็นที่ยอมรับของบุคลากรในหน่วยงาน
		6.จัดทำสมรรถนะ  และนำสมรรถนะมาใช้เป็นเครื่องมือในการบริหารทรัพยากรมนุษย์ทั้งด้านการสรรหา  การเลื่อนขั้นเงินเดือน  และการปรับตำแหน่ง  การประเมินผลการปฏิบัติงาน  การวางแผนการพัฒนาบุคลากร  และการบริหารผลตอบแทน
		7.การจัดทำเส้นทางความก้าวหน้าในสายอาชีพ

3.นโยบายด้านอัตรากำลังและการบริหารอัตรากำลัง
		เป้าประสงค์
		วางแผน  สนับสนุนและส่งเสริมให้มีโครงสร้างการบริหาร  ระบบงาน  การจัดกรอบอัตรากำลังและการบริหารอัตรากำลังให้เหมาะสมกับภารกิจขององค์กรเพียงพอและมีความคล่องตัวต่อการขับเคลื่อนการดำเนินงานของทุกหน่วยงานในองค์กร  รวมทั้งมีระบบการประเมินผลที่มีประสิทธิภาพ  เชื่อมโยงกับผลตอบแทนและมีการกำหนดสมรรถนะและลักษณะที่พึงประสงค์ของพนักงานที่องค์กรคาดหวัง
		กลยุทธ์
		1.ทบทวนและปรับปรุงโครสร้าง  ระบบงาน  และกรอบอัตรากำลัง  ให้สอดคล้องกับวิสัยทัศน์  พันธกิจ  แผนการปรับบทบาทและภารกิจขององค์การบริหารส่วนตำบลวังหิน
		2.จัดทำสมรรถนะ  และนำสมรรถนะมาใช้เป็นเครื่องมือในการบริหารทรัพยากรบุคคลทั้งด้านการสรรหา  การเลื่อนขั้นและปรับตำแหน่ง  การประเมินผลการปฏิบัติงาน การวางแผนการพัฒนาบุคลากรและการบริหารผลตอบแทน
		3.มีเส้นทางความก้าวหน้าของสายอาชีพ
		4.จัดทำระบบการประเมินผลการปฏิบัติงานตามผลสัมฤทธิ์ของงานและสมรรถนะหลักพร้อมทั้งสมรรถนะประจำสายงาน
		5.จัดทำแผนการสืบทอดตำแหน่ง  และการบริหารจัดการคนดีและคนเก่งขององค์กร

4.นโยบายด้านสวัสดิการและความสัมพันธ์ในองค์กร
		เป้าประสงค์
		เสริมสร้างความมั่นคง  ขวัญกำลังใจ  คุณภาพชีวิตที่ดี  ความผาสุกและพึงพอใจให้ผู้ปฏิบัติงาน  เพื่อรักษาคนดีคนเก่งไว้กับองค์กร  โดยการส่งเสริมความก้าวหน้าของผู้ปฏิบัติงานที่มีผลงานและสมรรถนะในทุกโอกาส  สร้างช่องทางการสื่อสาร  ให้สิ่งจูงใจ  ผลประโยชน์ตอบแทนพิเศษ จัดสวัสดิการความปลอดภัย  อาชีวอนามัย และสิ่งแวดล้อมในการทำงาน ตามความจำเป็นและเหมาะสมเป็นไปตามที่กฎหมายกำหนด  และสนับสนุนการดำเนินกิจกรรมเพื่อสร้างความสัมพันธ์อันดีระหว่างผึ้บริหารและพนักงานทุกระดับ
		กลยุทธ์
		1.ปรับปรุงระบบแรงจูงใจในการปฏิบัติงาน
		2.ปรับปรุงสภาพความปลอดภัย  อาชีวอนามัย  และสภาพแวดล้อมในการทำงาน
		3.ยกย่องพนักงานที่เป็นคนเก่ง คนดี  และทำคุณประโยชน์ให้องค์กร
4.ปรับปรุงพนักงานที่เป็นคนเก่ง คนดี  และทำคุณประโยชน์ให้องค์กร
5.ปรับปรุงช่องทางการสื่อสารด้านการบริหารทรัพยากรมนุษย์

5.นโยบายด้านการสร้างและพัฒนระบบการบริหารจัดการองค์ความรู้
		เป้าประสงค์
		การส่งเสริมให้มีการพัฒนาระบบการจัดการความรู้อย่างเป็นระบบ เพื่อที่จะมาใช้หรือถ่ายทอดกันได้ภายในองค์กร  อันจะเกิดประโยชน์ต่อการปฏิบัติงาน  ความรู้ที่ได้รับจากการจัดการอย่างเป็นระบบนี้จะคงอยู่เป็นความรู้ขององค์กรตลอดไป
		กลยุทธ์
		1.สร้างความรู้และความเข้าใจให้กับบุคลากรเกี่ยวกับกระบวนการและคุณค่าของการจัดการความรู้
		2.ส่งเสริมและสนับสนุนวัฒนธรรมขององค์กรที่เอื้อต่อการแบ่งปันและถ่ายทอดความรู้ระหว่างบุคลากรอย่างต่อเนื่อง
		3.ส่งเสริมให้มีการพัฒนาระบบจัดการความรู้  เพื่อให้บุคลากรสามารถเข้าถึงองค์ความรู้ต่างๆขององค์กรและเกิดการแลกเปลี่ยนเรียนรู้ได้อย่างมีประสิทธิภาพ

6.นโยบายด้านการพัฒนาระบบสารสนเทศ
		เป้าประสงค์
		ส่งเสริมและสนับสนุนให้มีการนำระบบเทคโนโลยีสารสนเทศมาใช้ในการบริหารจัดการทรัพยากรมนุษย์  เพื่อให้ได้ข้อมูลที่ถูกต้อง  ครบถ้วน  รวดเร็ว  ทันสมัยและเป็นปัจจุบัน  ช่วยลดขั้นตอนของงานปริมาณเอกสาร  สามารถไปวิเคราะห์เพื่อการวางแผนตัดสินใจในการปฏิบัติงาน  และใช้บริหารงานด้านบุคลากรได้อย่างมีประสิทธิภาพ
		กลยุทธ์
		1.พัฒนาระบบฐานข้อมูลบุคลากร
		2.ปรับปรุงและพัฒนาระบบสารสนเทศด้านการบริหารจัดการบุคลากร
		3.เริมสร้างความรู้เกี่ยวกับระบบสารสนเทศด้านการบริหารจัดการบุคลากรให้ผู้ปฏิบัติงานเพื่อรองรับการใช้ระบบ  และเพิ่มขีดความสามารถของบุคลากรเพื่อรองรับการพัฒนาระบบในอนาคต

บทที่  4
การติดตามนโยบายและกลยุทธ์ด้านบริหารและพัฒนาทรัพยากรบุคคล

		องค์การบริหารส่วนตำบลวังหิน  ได้กำหนดวิธีการติดตามและประเมินผลนโยบายและกลยุทธ์ด้านบริหารและพัฒนาทรัพยากรบุคคล  โดยมีคณะทำงานฯ  ประกอบด้วย
		1.ปลัดองค์การบริหารส่วนตำบลวังหิน			เป็น	ประธาน
		2.หัวหน้าส่วนราชการทุกคน				เป็น	กรรมการ
		3.เจ้าหน้าที่ผู้รับผิดชอบงานบริหารงานบุคคล		เป็น	กรรมการ
		โดยให้มีหน้าที่ติดตามและประเมินผลการพัฒนาพนักงานส่วนตำบล  และบุคลากรขององค์การบริหารส่วนตำบลเป็นประจำทุกปี  และสรุปรายงานผลและข้อเสนอแนะในการติดตามประเมินผลให้นายกองคืการบริหารส่วนตำบลวังหินรับทราบเพื่อพิจารณา

เรื่อง  นโยบายและกลยุทธ์ด้านบริหารและพัฒนาทรัพยากรบุคคล
ประจำปีงบประมาณ พ.ศ.2567 – 2569
**************
	     ด้วยองค์การบริหารส่วนตำบลวังหิน ได้จัดทำนโยบายและกลยุทธ์ด้านบริหารและพัฒนาทรัพยากร
บุคคลเพื่อเป็นการพัฒนาบุคลากร และเพิ่มพูนความรู้ ทักษะ ทัศนคติที่ดี และวิธีการปฏิบัติงานตามลักษณะงาน
ที่รับผิดชอบให้บุคลากรสามารถปฏิบัติราชการได้อย่างมีประสิทธิภาพ  ในสถานการณ์การเปลี่ยนแปลงที่เกิดขึ้น
พร้อมทั้งดำรงรักษาบุคลากรที่มีประสิทธิภาพให้อยู่คู่องค์กรต่อไป  ทั้งนี้  คณะทำงานการจัดทำนโยบายและ      กลยุทธ์ด้านบริหารและพัฒนาทรัพยากรบุคคล ประจำปีงบประมาณ พ.ศ.2567 – 2569 มีมติให้ความเห็นชอบ
ในการประชุมคณะกรรมการฯ ไปเมื่อวันที่ 20 ตุลาคม  2566  โดยให้พนักงานองค์การบริหารส่วนตำล พนักงานครู ลูกจ้างประจำ และพนักงานจ้างทราบและถือปฏิบัติร่วมกัน
	    จึงประกาศให้ทราบโดยทั่วกัน
			ประกาศ ณ วันที่ 30  ตุลาคม  พ.ศ.2566

				                 (นางวันทนีย์  วัฒนานุรักษ์)
					นายกองค์การบริหารส่วนตำบลวังหิน

image1.jpeg




image2.png




image3.emf

